
Tisztelt Teljes Ülés ! 

Midőn előadásomat oanthropologikus bűntetőjog » czimmel 
az egyletben bejelentettem, nem volt czélom az előadások azon 
rendszerét követni, mit az egyletben tartott előadások követni 
szoktak. Nem czélom ugyanis, t. teljes ülés, a tárgyat, melyről szó 
lesz, kimeríteni, vagy akár csak kimerítően ismertetni is, már 
csak azért sem, mert dr. Heil Fausztin kir. táblai bíró úr ezt 
néhány évvel ezelőtt megtette egy egyletünkben tartott «Natu- 
ralismns a büntetőjogban)) czímtt felolvasásában.* 

E felolvasás akkor vitát fel nem idézett. Azon idő óta az 
anthropolgikus büntetőjog tudományába nem is új igazságok 
feltalálásában, de mindenesetre a közönség körébe való átszivár- 
gásban nagyon nyert. A francziák és olaszok egész könyvtárt írtak 
össze felőle, s egy egész csomó folyóirat foglalkozik e tudomány 
megvilágításával. A mi agyakorlati kérdéseket illeti, — a nemzetközi 
büntetőügyi egyesület bár nem foglalkozik az iskola legmélyebb 
elveinek megvalósításával, de mégis oly feladatokat tűzött maga 
elé, melyek ezen iskola czéljaival haladnak egy irányban illetve 
azok folyományaiként foghatók fel. Az új olasz büntető-törvény- 
könyv pedig, bár távolról sem akar ezen iskola nézeteinek codifi- 
katiója lenni, mégis a fejlődés természetes folyamata következ- 
tében sokkal közelebb áll azokhoz, mint bármely eddigi törvény- 
könyv. Azt hiszem, hogy mindezek alapján túlzás nélkül konsta- 
tálhatom, hogy ma már nincsen sem tudós, sem törvényhozó, a ki 
kutatásaiban az anthropologikus büntetőjog iskolájának nem 
kevéssé radikális tanait elhanyagolhatná. 

Az elmék ezen mozgalma kívánatossá teszi, hogy egyletünk 
is foglalkozzék e kérdéssel és én azt hiszem, hogy a discussio azon 

* Magyar Jogászegylet! Értekezések, 2. köt. 21. füzet. 

módja, mely egyletünkben meghonosodott, alkalmas arra, hogy 
ez igazságokat a magyar jogászközönség előtt ismertesse és azok 
alapos megvitatását lehetővé tegye. 

Hy discussiót felidézni czélja jelen felszólalásomnak, remél- 
vén egyszersmind, hogy felszólalásom hézagai a discussio folya- 
mán más által vagy általam pótolhatók lesznek. 

Mielőtt előadásom tárgyalásába kezdenék, megjegyzek néhány 
szót a tudomány elnevezéséről. — Nálunk az anthropologikus 
büntetőjog elnevezés divatos, de ez nem felel meg eléggé a tudo- 
mány tárgyának. Ez a tudomány mindenekelőtt nem jogtudo- 
mány, mert nem foglalkozik jogszabályoknak sem rendszeresíté- 
seivel, sem eonstruálásával, sőt mondhatjuk, hogy mindaz, mivel 
a büntetőjog-tudomány foglalkozott, meglehetősen közömbös az 
iskola czéljaira. 

Az olaszok és francziák criminalis anthropologiának 
(anthropologie criminelle) nevezik, mely elnevezés leginkább 
Lombroso kutatásainak öszszefoglalásaként helyes, az egész iskolát 
azonban nem jellemzi elég jól, mert az iskola criminalis anthro- 
pologián kívül criminalis sociologiával is foglalkozik. 

Nevezik továbbá az iskolát a büntetőjog positiv iskolájának 
(scuola criminale positiva). Ez az elnevezés azt involválja, hogy 
az eddigi büntetőjogi iskolák nem voltak «positivak», míg az 
anthropologikus iskola « positiv w-nak tekintendő. Minthogy azon- 
ban positivnak itt nem lehet egyéb jelentősége, mint az, hogy az 
anthropologikus iskola tanai igazak, a korábbi büntetőjogi isko- 
lák tanai pedig nem azok, láthatjuk, hogy ez az elnevezés 
inkább a polémia czéljaira alkalmas, mint arra, hogy az iskola 
iránya tudományosan megjelöltessék. 

Legjobb elnevezése az iskolának a criminologia, melyet 
Garofalo, az iskola leglogikusabb gondolkozója hozott forgalomba. 
Ez a szó fejezi ki azt, hogy az iskola mindazon igazságok kuta- 
tásával foglalkozik, a melyek a büncselekvényekre vonatkoznak. 

Ha azon kérdéseket, a melyekkel az anthropologikus büntető- 
jog iskolája foglalkozik, áttekintjük, akkor minden egyébnél fon- 
tosabbnak három kérdés fog feltűnni. E három kérdés a követ- 
kező: 

1. Mi a bűnös, s ennek folyományaként az, hogy a bűnösö- 
ket miként kell osztályozni ? 

2. Mi a bűncselekmény ? 

3. Mi a büntetés, illetve mik a büntető rendszer alapelvei? 



L 



Mi a bűnös ? E kérdés kutatása történeti időrendben is első 
az iskola tanai között, illetve csupán ez képezi Lombroso idevágó 
müvének tárgyát. Lombroso ugyanis a bűnös embert, a mint ő 
nevezi, a homo delinquenst úgy vette vizsgálat alá, mint a hogy 
egy orvos pl. a homo epilepticust, az epilepsiában szenvedő 
embert vizsgálat alá veszi. Kutatta bűnös ember csontvázána>k, 
izmainak, idegeinek sajátságait, kutatta érzelmeit, vágyait és eljá- 
rási módjait. Ezen kutatásai eredményeként arra jutott, hogy 
létezik az emberek között a különös sajátságoknak oly keverékéből 
álló csoport, mely a többitől ép úgy megkülönböztethető, mint 
pl. az epileptikusok csoportja. 

Ezen csoport sajátságai Lombroso szerint a következők: 
l.Biologikus sajátságok: a bűnösök koponyájának köbtartalma a 
közönségeseknél átlag kisebb, testmagasságnk és súlyuk a közön- 
ségesnél nagyobb, gyakoriak köztűk különféle betegségek, pl. a 
meningitis, gyakori az agygyrusok eltérése a közönségestől és a 
balkezüség. 2. Fhysiognomiai sajátságaik, hogy arczuk rendsze- 
rint rút. A tolvajok (így különbözteti meg Lombroso ez egyik 
nagy csoportját a bűnösöknek) arcza mozgékony, szeme kicsiny 
és nyugtalan, füle elálló és szakálla ritka. A gyilkosok (második 
nagy csoport) tekintete üveges és mozdulatlan, szeme vérrel alá- 
futott, állkapcsa erős, haja sűrű és füle hosszú. 3. Fsychikai 
sajátságaik : állhatatlanok, biuk, büszkék az elkövetett bűncse- 
lekményre, annyira, ha gyakran ez által árulják el magukat, haj- 
lam a visszaesésre, gyakran hihetetlen kegyetlenség és az előre- 
látásnak gyakran szintén hihetetlen hiánya. 

Különösen pedig feltűnő egy sajátsága a bűnösöknek és ez 
a következő : Vannak a bűnösök sajátságai, különösen pedig a 
koponyán előforduló anomáliák között olyanok, sőt a legtöbb 
közöttük olyan, a mely a nem bűnös embereknél is előfordul. 

Azonban e tekintetben a bűnösök abban különböznek meg a 
közönséges emberektől, hogy a bűnösöknél ezekből több szokott 
ugyanazon egyénen észlelhető lenni. És pedig Lombroso szerint 
a bűnösök 40Vo-ánál konstatálható az, hogy az anomáliák egész 
sorozata fordul rajtuk elő, úgy, hogy Lombroso szerint a bűnös 
legfőbb jellege az, hogy nála az illető meghatározott anomáliák 
egy egész csoportja fordul elő. 

A bűnös sajátságait pedig Lombroso úgy foglalja össze, hogy 
azok az u. n. erkölcsi őrültséghez közel álló typust képeznek és 
atavistikus jellegűek. Ujabb munkáiban azonban, Lombroso a 
nélkül, hogy előbbi állítását visszavonta volna, inkább a felé 
hajlik, hogy a bűnösség mintegy az epilepsiának kisérö vagy rej- 
tett formája. 

A bűnös typusnak ezen Lombroso utáni leírása a legtávo- 
labbról sem tarthat a pontosságra igényt, hanem csupán min- 
tájul akar szolgálni annak, hogy milyen szempontból vizsgálja 
Lombroso a bűnösöket. 

Ha már most azon kérdést vetjük fel, hogy Lombroso ezen 
adatai (mert hisz itt adatokról és nem következtetésekről van 
szó) mennyire megbízhatók, akkor a felelet az, hogy azok a meg- 
bízhatóságnak nem nagy fokával rendelkeznek. Készletes bírála- 
tába az adatoknak itt természetesen még kevésbbé lehet bele- 
bocsátkoznunk, mint azok felsorolásába, már csak azért sem, 
mert azok részletes megbirálása beható orvostudományi ismere- 
teket igényel. Csupán annyit akarok megjegyezni, hogy Lombroso 
adatainak megbizhatlansága még az előtt is, aki az orvostudo- 
mányban laikus, világossá váUk azon okból, hogy kutatásának 
anyagát nem elég adat képezte és hogy a levont következtetések 
még a kutatott kis mennyiségű anyag tekintetében is ingadozó. 
Azon szabályt pl., melyet ö maga is legfontosabbnak tekint, hogy 
t. i. a bűnösök koponyája az anomáliák egy egész sorozatát mu- 
tatja fel, Lombroso csupán 383 koponya megvizsgálása alapján 
mondja ki. Ha megondoljuk, hogy e szerint 383 koponya 
feküdt a vizsgáló előtt (illetve vizsgálók előtt, mert Lombroso 
nem maga vizsgálta meg az összeseket) és hogy 30-féle anomaUa 
képezte a kutatás tárgyát, és ha meggondoljuk, hogy az ese- 
teknek csak 40%-ában lehet konstatálni, hogy többféle ano- 



Digitized by LjOOQ IC 



maiia fordul elö ugyanazon koponyán, akkor látni fogjuk, hogy 
ezekből az adatokból nem lehet semmi megbízható követke- 
ztetéseket vonni a bűnösök általános jellegére nézve. Az 
egyéb adathalmaz pedig, melylyel Lombroso könyvében, illetve 
könyveiben találkozunk, ennél még kevésbbé látszik megbizha- 
tónak.* 

A mi pedig az adatokból vont következtetéseket, illetve a 
kérdés megoldást illeti, siessünk kimondani mindjárt azt is» 
hogy a Lombroso által adott megoldás nemcsak hogy nem jut 
el a kérdés legmélyebb alapjáig, hanem még addig sem meg- 
bízható, a meddig eljut. 

Lombroso adatainak statistikai megbizhatlanságához még 
azt is hozzá kell ugyanis adnom, hogy a következtetések, a me- 
lyekre jut, zavarosak és önmagukban is ellentmondók. Hogy 
többet ne említsek, csak azon végeredményt hozom fel, melyre 
Lombroso jut, hogy t. i. a bűnös minőség egy az őrültséghez és 
különösen az u. n. erkölcsi őrültséghez (morál ínsanity) közel- 
álló állapot, a melynek oka részint atavistikus visszaesés, részint 
rejtett epilepsia. Ezen következtetéseket azonban oly kevés adat 
támogatja, illetve Lombroso könyvében is annyi adat ellentmond 
nekik, hogy még hypothesisként is csak úgy fogadhatók el, hogy 
a bűnösség némely formáit megmagyarázzák. Es pedig ez is oly 
értelemben veendő, hogy az fogadható el hypothesisként, hogy a 
bűnösség némely formáit az atavistikus visszaesés és némely más 
formáit a rejtett epilepsia hypothesise magyarázta, míg ellenben 
a tétel azon felálHtása, melyet Lombrosonál találunk, hogy t. i. 
a bünösségi jellegben mind az atavismus, mincí a rejtett epilepsia 
jelei megvannak, egyáltalán el nem fogadható. Epilepsia és 
latavismus két egymástól teljesen különböző jelenség, vagy leg- 
alább is ma köztük semmi egyezőség kimutatva nincs. Lombroso 

"^ Hogy Lombroso statisztikai adatainak értékét általában mily 
kevésre becsülik, azt mutatja Westergaardnak a Nemzetgazdasági szemle 
f. é. januári füzetében ismertetett munkája is. Ebben Lombrosónak egy 
adata, hogy t. i. ő 50 bűnösön tett vizsgálódás alapján constatálja azt, 
hogy 87o kancsal és l"/o lapos homlokú, mint olyan van idézve, a mely 
mutatja, hogy szerzőjének c fogalma sincs a statisztikai kutatás legkezdet 
legesebb szabályairól*. Pedig Lombroso műveiben vannak ennél meg- 
bízhatatlanabb adatok is. 

sem kísérel meg valamiféle egyezőséget kimutatni a két jelenség 
között. Azt sem kisérli meg Lombroso kimutatni, hogy miként 
van az, hogy egy oly állandó jelenség, a minő a bűnösség a társada- 
lomban, két oly csak véletlenül találkozó körülmény hatása alatt 
keletkezhetik, mint a minő az atavismus ós epilepsia. Lombroso 
azon véleményét tehát, hogy a bűnösök mind az atavismus, 
mind az epilepsia jellegét, ebben az alakban egy magában 
véve is homályos és el nem fogadható hypothesisnek kell tekin- 
tenünk. 

Megjegyzem itt, hogy Lombroso adatainak és eredményei- 
nek ezen bírálatát nem kivánom egyébnek tekinteni, mint egy 
birálat körvonalozásának. A Lombroso elleni ellenvetések rész- 
letes és pontos előadása ugyanis az orvostudományi ismeretek 
egész tárházát követeli meg, a melyeknek előadása jogászközön- 
ség elé nem való. 

Lombroso adatainak ezen birálata után azt a kérdést kell 
felvetnem, hogy miután a Lombroso által elért eredmények 
felette megbizhatlanok, mit kell Lombroso érdeméül tekintenünk, 
mert ezen érdem a kérdés megfejtése tekintetében elért eredmény 
csekély volta daczára elég nagy. Az ő érdeme a kérdés helyes 
feltételében áll. A kérdés nála oly helyesen van feltéve, hogy ez 
magában véve elég volt arra, hogy egy új tudományágat, a cri- 
minologiát megalapítsa, és elég lett volna erre akkor is, ha a 
kérdés feltevését adatok egyáltalán nem is kisérnék. 

Lombroso ugyanis a büntetőjog alapkérdését a következő 
módon állítja fel : Vájjon az, a ki bűnt követ el, csak abban kü- 
lönbözik-e a többi emberektől, bogy bűnt követett el vagy pedig 
különbözik-e tőlük egyéb sajátságokban, a melyeknek a bűn- 
elkövetés már csak eredménye ? A kérdés éppen oly helyes, mint 
mikor az orvostudomány azt kérdezte, hogy pl. a láz csupán a 
reszketés és melegség érzetében áll-e vagy pedig van-e annak 
valamely a test szervezetében másutt és mélyebben megtalálható 
alaptüneménye. És mihelyt e kérdés felvettetik, a felelet nem is 
lehet rá kétes, hogy t. i. minden esetre úgy áll a dolog, hogy a 
bűnös ember a normális embertől mélyebben különbözik, mint 
éppen csak az által, hogy valamely bűnt elkövetett. Tudjuk, hogy 
vannak bűnösök, a kiknél a gyilkosság egyedüli indító okát az 

8 

képezi, hogy a vér látásában akarnak gyönyörködni. Tudjuk, 
hogy vannak bűnösök, a kik gyermekkorukban mutattak már 
olyan hajlamokat, hogy szülőiket s ismerőseiket minden ok nél- 
kül, csupa kegyetlenkedésből megölni szerették volna. Olvasunk 
olyan esetekről, hogy egy gyilkos, miután két embert megölt, 
még kiment az istállóba és megölt néhány ökröt ; vagy olyanok- 
ról, hogy egy tizenkét éves lány megölt egy hat évest egyedül 
azon czélból, hogy annak fülbevalója árából süteményt vehessen 
magának. Ha meggondoljuk mindezeket és meggondoljuk, hogy 
mindezen lélekállapot- formáktól a nyilvánvaló őrültség formá- 
jáig az átmenet fokozatos, akkor világosan kell látnunk, hogy a 
bűnös ember vagy legalább a bűnös emberek egy része a nor- 
málisoktól egyebekben is különbözik, mint éppen abban, hogy 
bűntettet követett el. És ezen igazságnak felismerése fontosabb 
az új tudományos irány megalakulásása, mint az, hogy vájjon 
Lombrosonak a különbségeket helyesen sikerült-e megállapí- 
tania. 

Nem akarom evvel azt mondani, hogy Lombrosonak kizáró- 
lagos érdeme van abban, hogy a kérdés így felvettetett. Az új 
tudományos iránynak, mely a sociologia igazságait ép úgy 
tekinti az okozatosság törvényeinek szempontjából, mint az 
astronomia vagy physika igazságát, természetes folyománya, 
hogy a bűncselekmény és a bűnös ember természetét ép úgy 
okok eredményeként fogják fel, mint a hogy minden egyéb jelen- 
séget felfognak. És ezen felfogásnak természetes következménye 
azután az, hogy kutatják, hogy mi a legmélyebb oka annak, hogy 
némely emberek bűncselekvényeket követnek el, és hogy milyen 
a bűnös ember testi és lelki structurája. Az olyan kutatások meg- 
kezdődése, mint a minők Lombroso munkáiban foglaltatnak, 
tehát természetes folyománya egy általánosabb tudományos irány- 
nak. Lombroso érdeme és munkája az, hogy az általános irány- 
nak ezt a folyományát ö látta be leghatározottabban és egészen 
concret alakban és ő fogott hozzá magának a kérdésnek meg- 
oldásához. 

Az, hogy e kérdés megoldásához hozzáfogtak, a büntetőjog- 
tudománynak egy egészen új fázisát jelenti és az, a ki ehhez 
hozzáfogott és ezáltal az elméket a helyes megoldás útjára terelte, 
még akkor is igen nagy tudományos érdemet igényelhet magá- 

nak, ha a helyes megoldást önmagának megtalálnia legtávolabb- 
ról sem sikerült volna is. 

Áttérek most már, t. teljes ülés, azon kérdés vizsgálatára, 
hogy a bűnösök miképen osztályozhatók. 

Lombroso a bűnös embert egész általánosságban abnormis 
embernek látszik felfogni. Hogy mit ért ö bűnös ember alatt, 
azt nem határozza meg sehol, az azonban összes müveiből ki- 
tűnik, hogy ö azt tekinti bűnösnek, a ki a közfelfogás szerinti 
bűncselekvények valamelyikét, tehát úgy a nagyobbakat, mint a 
kisebbeket, elköveti. E szerint ö az abnormis emberek közé so- 
rozza az összes bűnösöket, mind azokat, a kiket született bűnö- 
söknek, mind azokat, a kiket a szenvedély bűnöseinek, mind 
pedig azokat, a kiket alkalmi bűnösöknek nevez, söt még azo- 
kat is, a kiket a politikai bűnösök közé sorol. Ugyanezen felfogást 
követik, Garrofolo, Ferri és a mennyire én ismerem, az anthro- 
pologiai iskola többi irói is, a nélkül különben, hogy ezt a 
kérdést explicite tárgyalnák. Ugyanezen felfogás látszik azon osz- 
tályozásból, a melyet Ferri felállít, hogy t. i. a bűnösök a) örül- 
tek, b) születettek, c) szokásszerűek, d) alkalmiak és e) szenve- 
délyböliek. 

Ebben a felfogásban én bizonyos hibát vélek találni. Amint 
ugyanis egyfelől bizonyosnak tartom azt, hogy a bűnösök egy 
része abnormis ember abban az értelemben, hogy mély és alap- 
vető tulajdonságokban különböznek a normális embertől még 
akkor is, ha valami módon meg volna akadályozva a bűnök 
elkövetésében, úgy másrészről az is bizonyosnak látszik előttem, 
hogy a bűnösöknek egy más része normális ember azon értelem- 
ben, hogy érzelmeiben, gondolkodásában, testi tulajdonságaiban 
nem tér el annyira az átlag embertől, hogy annak külön osztályát 
képezhetné. 

Ez a felfogás nem új az anthropologiai iskolában, söt bizo- 
nyos tekintetben annak alapelvei közé van felvéve. 

Ezen felfogás tör magának utat, az anthropologikus iskolá- 
ban akkor, mikor Lombroso és Ferri az alkalmi bűnösök osztá- 
lyát felállítják ; mert az alkalmi bűnösök fogalma már magában 
foglalja azt, hogy azok a nembűnösökhöz hasonló, tehát nem abnor- 
mis természetű emberek. Mindazonáltal azonban mind Lombroso, 

mind Perri, mind az anthropologikus iskola eg} éb írói elmulaszt- 
ják egyéb fejtegetéseikben ezt az igazságot tekintetbe venni. 
Az összes bűnösökről úgy beszélnek, mint abnormis emberek 
csoportjáról és mind a bűnös természet egyes jeleinek, mind a 
büntető rendszer elveinek megállapításánál úgy járnak el, mintha 
a bűnösök csupa abnormis természetű emberek volnának. 

Véleményem szerint ezen felfogásnál helyesebb az, ha meg- 
fontolván azt, hogy a bűnösöknek csak egy része abnormis ember, 
azokat mindenekelőtt ahnormisokra ás normálisokra osztjuk 
fel. Ezen felosztáson belül aztán helyet találnak akár a Lombroso, 
akár a Ferri által adott felosztások és pedig pl. úgy, hogy az 
abnormisok közt legyenek a született bűnösök és a szenvedély 
bűnösei és a normálisok közt ismét e szenvedély bűnösei és az 
alkalmi bűnösök. Ezt a felosztást helyesebbnek tartom a Lom- 
broso és Ferri által adottnál, részint mert lényegesebb különb- 
ség fekszik alapjául, mint a Lombroso vagy Ferri által hasz- 
nált felosztásnak, részint pedig, mert ha helyes az a tétel, hogy 
a bűnösök egy része normális, más része abnormis ember, 
akkor erre a különbségre kell fektetni a bűnösökkel való elbánás 
elveit. 

Mert vájjon mi tehet nagyobb különbséget a büntető rend- 
szer berendezésében, mint az, hogy oly embert kell-e büntetni, 
a ki a többi emberhez hasonló vágyakkal, érzelmekkel bír, ha- 
sonló lelki behatásokra hasonlókép reagál vagy pedig olyan 
embert kell-e büntetni, a kinek lelki stucturája más, mint a 
közönségesé és a ki a behatásokra máskép reagál, mint a közön- 
séges ember. Ezek a tételek oly világosak, hogy bővebb kifej- 
tésre nem is szorulnak és a mai bűntető rendszerek bevallott 
hatástalanságának, úgy látszik, legfőbb oka az, hogy ezt a különb- 
séget egyáltalán nem vette tekintetbe. A mai bűntető rendszerek 
az egyes büncselekvények meghatározását sokkal fontosabb teen- 
dőnek tekintették, mint a büntetések mérvének és minőségének 
megállapítását, és a büntetéseket e miatt nem következte- 
tés és a bűnösök természetére alapított számítás, hanem bizo- 
nyos esetről- esetre való empíria útján állapították meg. 

Nem képezheti tehát vita tárgyát, hogy, a mennyiben igaz 
az, hogy a bűnösök egyik része abnormis embernek, másik része 
normális embernek tekintendő, az esetben a bűnösöket ez ala- 

pon kell osztályozni, ós a büntető rendszert ez alapra kell fek- 
tetni. A kérdés ennélfogva csak az, hogy vájjon bebizonyítottnak 
vehetö-e, hogy a bűnösök egy része normális, más része abnormis 
ember. Én azt hiszem, hogy ha meggondoljuk egyrészről azokat 
a felhozott példákat, a melyek a bűnösök abnormis természetére 
utalnak, akkor nem fog kétség fenforogni a felöl, hogy a bűnö- 
sök közt abnormisok léteznek. És ha meggondoljuk másfelöl, 
hogy mennyi oly kisebb bűncselekvény is követtetik el, úgy, hogy 
az semmiféle nagyobb perversitásra nem mutat, akkor be fogjuk 
látni, hogy a bűnt elkövető emberek közt vannak olyanok is, a 
kik, nem mondom, hogy a legerényesebb emberektől, de a nor- 
mális emberektől nem különböznek egyébben, mint a lelki struc- 
tura egy igen csekély elhajlásában. Ez pedig nem jelent egyebet, 
mint azt, hogy míg a bűnösök egyik része az abnormis, addig 
azok másik része a normális emberek közé sorolható. 

Van ennek a tételnek véleményem szerint még egy erős 
bizonyítéka. Az u. n. magánjogi jogtalanság nyilvánvalólag csak 
fokozatilag és nem minőségileg különbözik a bűncselekvények 
enyhébb osztályától. Ennélfogva a bűnös embernek minden esetre 
oly meghatározását, illetőleg a bűnös embereknek olyan osztályo- 
zását kell találni, a melyben a magánjogi jogsértést elkövetők 
szintén helyet találnak. Az a meghatározás, melyet Lombroso 
vagy Ferri adnak ennek a kelléknek, meg nem felel, mert az ö 
általuk adott öt csoport egyikébe sem lehet (sem a csoportba, 
sem a csoport határán) a magánjogi jogsértőket elhelyezni. Míg 
ellenben az a felosztás, a melyet fentebb adtam, e kelléknek meg- 
felel, mert ezen felosztás szerint a bűnösök az abnormisok és 
normálisok csoportjába osztatván, ezen utóbbi csoport határán a 
magánjogi jogsértést elkövetők természetszerűleg helyet találnak. 

De, vethetné valaki ellenem, az abnormis bűnösök is csak 
fokozatilag különböznek a normálisoktól és így az a felosztás, 
mely abnormisokat és normálisokat különböztet meg, tarthatat- 
lan. Erre az ellenvetésre a viszonzás könnyű. Nem akarok arra 
hivatkozni, hogy az összes létezők a fejlődés folytán egymástól 
származván, a létezők minden helyes felosztásának olyannak kell 
lenni, hogy a csoportok határai egymásba átolvadjanak, hanem 
csak utalni akarok egy közeleső példára. Az orvosi tudományban 
megállapított igazság az, hogy a teljesen épeszű embertől az 

Őrültig és a testileg egészséges embertől a Veszélyes betegig az 
átmenet fokozatos. De azért, mihelyt a távolodás az ép észtől 
vagy az egészséges functionálástól már annyira ment, bogy az 
illető egyének jellege a különbségeknek egy oly csoportjával bír, 
hogy az az egészségestől, illetőleg épeszűtől valamely köny- 
nyebben felismerhető módon megkülönböztethető és valamely 
önálló egyéni jelleggel bír, akkor az orvosok constatálják azt, 
a mit kórképnek neveznek és akkor egész helyesen megállapít- 
ják, hogy az őrültség vagy betegség bizonyos fokának kórképe 
fenforog. Éppen így akkor, mikor a normálistól eltérő sajátságok 
bizonyos mérvben már felhalmozódva fordulnak elő valamely 
egyénben, úgy, hogy ebben az irányban már egy határozott kór- 
képet felmutatnak, jogunk van, daczára annak, hogy az átmenet 
csak fokozatos, az abnormis bűnösöknek egy határozott kórképét 
constatálni. 

II. 

Áttérek most, t. teljes ülés azon második kitűzött kérdés vizs- 
gálatára, t. i. arra, hogy mi a bűncselekmény. S itt mindenekelőtt 
megjegyzem, hogy e fogalomnak a klasszikus büntetőjogi iskola is 
adta többféle meghatározásait, de azon meghatározások csak for- 
mailag tekinthetők kielégítőknek. Valamely meghatározás ugyanis 
helyes lehet annyiban, hogy a meghatározni kívánt jelenséget 
vagy jelenségcsoportot felismerhetöleg megjelöli, azonban lehet, 
hogy e mellett még sem kielégítő azért, mert nem a leglényege- 
sebb tulajdonságból indul ki a megjelölésnél. Ilyenek a classicus 
büntetőjogi iskola meghatározásai, melyek bármily pontosak, 
nem adnak feleletet arra a kérdésre, hogy mi az, a mi valamely 
cselekvényt büntetendővé tesz, illetve milyen körülmény az, a 
mi okozza, hogy némely emberi cselekvénynyel szemben a többi 
emberek büntetési vágya felkel. Az anthropologikus büntetőjog 
iskolája olyan meghatározást keres, a mely ezen kérdésre adjon 
feleletet, a melynek kelléke tehát az, hogy a criminologia leg- 
alapvetőbb igazságát tartalmazza. 

Ferri a következő módon akarja ezt a feladatot megoldani. 
A bűncselekvény, ebből indul ki ő, támadás a társadalmi rend 
ellen, a mely támadással szemben a védelem a büntetés. A bűn- 

cselekvény nem egyéb, mint offesa, a büntetés difesa, Á felfogás 
eddig nem különbözik egyéb büntetőjogi iskolák felfogásától, de 
különbözik annak további kifejlésében. Perri szerint ugyanis 
létezik a természetben háromféle reactió, egyik a fizikai, a 
niely úgy nyilvánul, hogy ha valaki beleüti a fejét egy szilárd 
tárgyba, akkor a feje fájni fog. Azután létezik egy biológiai re- 
actió, a mi annyit tesz, hogy ha valaki túlsókat eszik, akkor 
elrontja a gyomrát. És létezik végre a socialis reactió, a mi 
annyit tesz, hogy az, a ki embertársát sérti, ez által felidézi a 
sértés viszonzását. 

Ezen eonstatálás mindenesetre helyes annyiban, hogy az 
ember tényleg tapasztalja ezt a háromféle reactiót és hogy a 
bűntett elleni reactó tényleg olyanforma socialis reactó jelle- 
gével bír, mint a hogy azt Ferri feltünteti. De ha kérdezzük, 
hogy melyek azok az emberi cselekvények, a melyekkel szemben 
ez a socialis reactió nyilvánul, arra Ferri meghatározása felele- 
tet nem ad. A helyesen feltett kérdés ugyanis következőleg hang- 
zik : Tudjuk, hogy vannak az emberi cselekvények közt olyanok, 
a melyeket az emberek büntetéssel sújtandóknak találnak. Tud- 
juk azt is, hogy ezen büntetéssel való sujtásban az embereket 
bizonyos határozatlan érzelmek és indulatok indítják, nem pedig 
valamely határozott érvelés vagy deductió. A kérdés most már 
az, hogy vájjon ha egyenkint vagy összeségben vizsgáljuk azokat 
a cselekvényeket, a melyek más emberekben a büntetést okozó 
indulatokat keltik, vájjon fogunk-e találni egyéb olyan jeleket, 
melyek mindazon cselekvényekben közösek, a melyek az illető 
indulat okozói, azaz, hogy meg fogjuk-e találni azt, hogy mi a 
leglényegesebb jel azokban a cselekvényekben, a melyeket bün- 
tetendő cselekvényeknek tekintünk. 

Ferri meghatározása az ily módon feltett kérdésre feleletet 
nem képez. Ö csak mintegy külsőleg objektív szempontból te- 
kintve határozza meg azt, hogy mi a bűntett és még azt is csak 
^gy> ^ogy 8. meghatározás voltakép oda megy ki, hogy bűntett 
az, a mi a socialis reactiót (= büntetést) maga után vonja. 
Ellenben a kérdésnek azt a részét, hogy mi indítja az embereket 
arra, hogy némely cselekvényekkel szemben a socialis reactiót 
kifejtsék, a többivel szemben pedig nem, egészen megoldhatat- 
lanul hagyja. 

GarofalouBk a bŰncselekvényröl adott meghatározása sokkal 
inkább megfelel azon kívánalmaknak, melyeket egy helyes meg- 
határozással szemben támasztunk. 

Garofalo nézete e kérdésben a következő : Van az embe- 
rekben a becsületességnek (probitá) és a szánalomnak (pietá) 
bizonyos közepes mértéke, a mely megvan minden emberi 
társadalomban, illetve mégvan mindazokban a bizonyos mérvig 
civilizált társadalmakban, a melyeket a fenforgó kérdések 
megoldásánál tekintetbe kell vennünk.* A becsületesség érzete 
megakadályozza az embereket abban, hogy más tulajdonát bár- 
mily alakban is eltulajdonítsák, a szánalom érzete pedig eltiltja 
az embereket attól, hogy embertársaiknak valamely testi szenve- 
dést okozzanak. Ezen érzelmek némely emberben igen hatályo- 
san, és igen finoman vannak kifejlődve, de még azokban is a 
kikben így kifejlődve nincsenek, bizonyos közepes mérvig meg- 
vannak. Már most azok a cselekvények, a melyek ezen szána- 
lom, illetve becsületesség átlagos mértékét sértik, képezik a bűn- 
cselekvényeket. Az ilyen cselekvényeket nevezi Garofalo delitto 
"iiaturále, természetes bűncselekvényeknek. Elismeri Garofalo, 
hogy vannak egyéb cselekvények is, a melyeket az emberek bün- 
tetni szoktak, de ezeket természetes bűncselek vényeknek nem 
tekinti. Ilyenek pl. a házasságtörés, a fellázadás a szülők tekintélye 
ellen és különösen a politikai bűntettek. Nem mondja Garofalo, 
hogy ezeket büntetni helytelen, vagy hogy ezek büntetésénél 
nem természetes érzelmek és indulatok vezetik az embereket. 
De azt állítja, hogy ezek büntetése más indokokból történik, 
mint azoké, melyeket ö természetes bűncselekvényeknek nevez, 
és hogy az ő czélja csupán az volt, hogy a természetes bŰncse- 
lekvényeket vizsgálja. 

Garofalo nézetét vizsgálva, mindenekelőtt az tűnik fel, hogy 
igaza van abban, hogy a szánalom és becsületesség átlagos mér- 



* A pieta szó általam használt fordítása nem egészen megfelelő 
a Garofalo által kifejezni kivan t fogalomnak, de jobb fordítást nem tu- 
dok. Garofalo maga úgy magyarázza a különben olaszul sem teljesen 
megfelelő kifejezést, hogy a pietá jelenti a kegyetlenkedéstől való irtó- 
zást és lelki ellenállást az oly indulatokkal szemben, a melyek másoknak 
szenvedést okoznának. 

vének megsértése btincselekvényt képea, vagy Jaogy Jaelyesebbeü 
fejezzük ki a dolgot, igaz annyi, hogy a szánalom és becsületes- 
ség átlagos mértékének megsértése felkelti az emberekben azt a 
bosszuérzetet és megtorlási vágyat, mely abban nyilvánul, hogy az 
elkövető a civilisatio korábbi idejében a törzs organizálatlan 
bosszújának következményeit, a mai időben pedig az organizált 
biróságok által kimondott büntetést fogja elszenvedni. Es ennyi- 
ben constatálnunk kell azt is, hogy Garofalo e meghatározása 
mélyebbre menő igazságot fejez ki, mint a Ferri által adott, és 
véleményem szerint többet mond, mint a bttncselekvénynek 
bármely eddig adott meghatározása. A bűncselekvény tekinteté- 
ben divatos eddigi meghatározások ugyanis merőben formálisak 
voltak, és nem tartalmaztak lényeges igazságokat. Még ellenben 
Garofalo meghatározása magában foglalja azt, hogy a szánalom 
és becsületesség érzete az, a melynek sértése az emberek bünte- 
tési vágyát felidézi, — a mi, ha igaznak bizonyítjuk, minden- 
esetre lényeges igazság. 

De ezt elismerve, hozzá keU tennünk mindjárt azt is, 
hogy Garofalo meghatározása többféle hiányokban szenved. 
Egyik az, hogy nemcsak a szánalom és becsületesség átla- 
gos fokának megsértése kelti fel az emberben a megtorlási vágyat, 
hanem felkelti azt pl. az is, ha az emberek az egymás iránt tar- 
tozó tiszteletet vagy egymásnak mélyen meggyökeredzett és szen- 
teknek tartott érzelmeit megsértik. Sőt mi több, ezen utóbbi faj- 
hoz tartozó bűncselekvények, a minőkhöz első sorban a más 
becsületének, vagy más kegyeletes érzéseinek megsértése tartozik, 
a fejlődésnek most előre látható folyamán hivatva vannak arra, 
hogy a büntető törvények hatálya alól nemcsak hogy ki ne vétes- 
senek, hanem hogy büntetési sanctiójuk jóval erősebb legyen, 
mint ma. Bizonyos továbbá az is, hogy az emberekben az 
u. n. politikai bűntettek is felkeltik azt az indulatot, mely azok 
elkövetőit büntetéssel akarja sújtani. Hogy kivánatos vagy helyes-e 
az, hogy ez így van, az itt kérdés tárgyát nem képezi, mert itt az 
magyarázandó meg, hogy mi oka azon ténynek, hogy a politikai 
bűnösökkel szemben egy hasonló bosszúvágy kel bennünk, mint 
a természetes bűnösökkel szemben. Erre a kérdésre pedig Gfuro- 
faló nemcsak, hogy feleletet nem ad, hanem úgy vizsgálja a bün- 
cselekvény miségét, mintha a politikai bűncselekvények bünte- 

tése nem is volna megmagyarázandó, — a mi a vizsgálat eredmé- 
nyét mindenesetre hiányossá teszi. 

Másik hiánya Garofalo meghatározásának az, hogy többet 
ölel fel, mint a mennyit felölelni akar. Adósságok meg nem fize- 
tése pl. mindazon társadalmakban, melyeket Garofalo tekintetbe 
vesz, az átlagos becsületérzéssel meg nem férőnek tekintetik és 
mégis adósságok meg nem fizetése semmiféle felfogás szerint, söt 
Garofalo felfogása szerint sem képez delitto naturalet. Igaz, hogy 
Garofalo ezen ellenvetésre azt viszonozhatná, hogy a becsületér- 
zés sértésének bizonyos erösebb mérve kell ahhoz, hogy az ter- 
mészetes bűncselekvénynek tekintessék. Ez igaz lehet; ha ez 
azonban így áll, akkor az a kérdés merül fel, hogy hol kezdődik 
az a fokozat, a melynél a becsületérzés megsértése már bnűese- 
lekvény számba megy. Erre Garofalo feleletet nem ad, és így 
az ő meghatározása a büncselekvénynek csak néhány, megen- 
gedjük, hogy fontos jelét tartalmazza, annak összes jeleit azon- 
ban ki nem meríti. Azaz ezen szempontból is kitűnik, hogy a 
Gfurofalo által adott meghatározás az igazságnak csak egy részét, 
és nem az egész igazságot tartalmazza. 

Qfurofalo meghatározásának tökéletlensége legjobban kitű- 
nik, ha azt a büntetőrendszerrel kapcsolatban vizsgáljuk. Áttérek 
tehát evvel, t. teljes ülés, az előadásom tárgyául kitűzött harma- 
dik kérdés vizsgálatára t. i. arra, hogy mi a büntetés és mi a 
büntetőrendszer alapelvei. 



m. 

A büntető rendszer alapelveinek vizsgálatánál mindenekelőtt 
azt ötlik szeműnkbe, hogy itt azon meghatározásból kell kiindul- 
nunk, hogy mi a bűncselekvény, illetve, a mi a mi szempontunk- 
ból evvel egy jelentőségű, hogy mi az, a mit az emberek tényleg 
bűncselekvénynek tekintenek. Ha ugyanis azon meghatározás, 
melyet e kérdésben nyertünk, helyes, ós ha valóban a leglényege- 
sebb jeleket tartalmazza a tekintetben, hogy mi tesz valamely 
cselekvényt az emberek szemében büntetendővé, akkor azon meg- 
határozáóból azt is le kell vezetni tudni, hogy minő legyen vagy 
minő lesz az egyes bűncselekvények büntetési mérve. Lássuk 

tehát a büntetőrendszer alapelveit, úgy a mint azokat Oarofalo 
megállapítja, és pedig azért épen a Garofalo alapelveit, mert 
magát a bűncselekvény fogalmának megállapítását Garofalónál 
találtuk meg legjobban az anthropologikus iskola írói közül. 

Garofalo büntetörendszerének alapelvei a következők. Az 
a, n. született bűnösök eliminálandók a társadalomból, mert 
azok ellen egyéb segítség nincs, és pedig a halálbüntetés útján 
eliminálandók azok, a kikben a szánalom átlagos mérv e teljesen 
hiányzik, és deportatio vagy életfogytiglani elzárás útján azok, a 
kikben a becsületesség hiányzik. A különbséget a két osztály közt 
az indokolja^ hogy a gyilkosokkal szemben magában a társadalom- 
ban IS hiányzik a szánalom, míg ellenben a tolvajokat túlzottnak 
átszanék halállal büntetni. Vannak továbbá itt-ott bizonyos helyen 
felmerülő u. n. endemikus bűncselekvények ; ezek ellen az időle- 
ges vagy helyi eliminatio alkalmazandó. Ezen két osztálylyal már 
átléptünk a született bűnösök csoportjából az u. n. alkalmi bűnö- 
sök csoportjába és egyszersmind Garofalo büntetőrendszerének 
egy újabb alapelvéhez. Az alkalmi bűnösök ugyanis nem az eli- 
nnnatio, hanem a reparatio elve alapján büntetendők, a mit az 
indokol, hogy mindenütt, a hol reparatio lehetséges, ott elimina- 
tio felesleges. Egész általánosságban kijelenti végül Garofalo azt, 
hogy a classicus büntető iskola azon tétele, mely szerint a bün- 
tetés a bűncselekvényhez arányos legyen, az ő büntetőrendszeré- 
ben helyet nem talál, már csak azért sem, mert a büntetés és a 
bűntett nem commensurabilis (összemérhető) mennyiségek. 

Nem lehet tagadni, hogy ez a bűntetőrendszer sok merész 
és helyes gondolatot tartalmaz. Nem lehet tagadni, hogy vannak 
bűnösök, a kiket eliminálni kell a társadalomból, és hogy ilyenek 
nagyobb számmal fordulnak elő, mint a hogy a classicus iskola a 
halál vagy életfogytiglani fegyházbüntetéseket alkalmazta. Nem 
lehet továbbá tagadni, hogy létezik némely bűncselekvények ellen 
a repressiónak egy az elzárásnál helyesebb módja, t. i. a helyi 
eliminatio vagy a reparatióra való hatályos kényszerítés. Becsü- 
letsértés vagy hatósági közeg elleni kisebb erőszakoskodások stb. 
esetében például elég hatályos büntetésnek mutatkozhatik némely- 
kor az, ha az elkövetőt az elkövetés színhelyéül szolgált helységből 
valami kis időre kiutasítják, és ez avval az előnynyel jár a rövid- 
tartamu fogház felett, hogy természetesebb és igazságosabb bün- 

tetést képez, mint amaz. Némely testi sértés vagy vagyoni btincse- 
lekvény esetén hatályos repressionális eszköz az, ha az elkövetőt 
nagy pénzbeli kárpótlásra kötelezik, természetesen azon Garofalo 
által contemplált módon, hogy tényleg kényszerítve legyen napi 
keresményének legnagyobb részét beszolgáltatni a hatóság- 
nak. Ez a büntetés jobban biztosítja a sértett és a társadalom 
érdekeit, mint az ez esetekben kiszabatni szokott rövid fogház- 
büntetés, a mely feleslegesen sújtja a bűnöst, és a sértettnek mit 
sem használ. Látjuk, hogy Garofalo büntetörendszere egyik 
irányban szigorít, a másikban enyhít a mai büntetörendszerek- 
kel szemben, és nézetem szerint mind abban az irányban, a mely- 
ben szigorít, mind abban a melyben enyhít, haladást képezne az 
uralkodó büntetörendszerekkel szemben. 

Tekintsük azonban ezt a rendszert magának Garofalónak 
alapelvéből kiindulva, t. i. abból, hogy a természetes bűncselek- 
vény nem egyéb, mint az átlagos szánalom vagy becsületesség 
megsértése. Ha ebből indulunk ki, mindenekelőtt azt látjuk, hogy 
a büntetésben nem lehetne különbséget tennünk a született gyil- 
kosok közt, a kik a szánalmat sértik és a született tolvajok közt, 
a kik a becsületet sértik. Ezen alapból kiindulva nem indokol- 
ható az, a mit Garofalo mond, hogy az egyik csoportot halálra 
ítéljük, a másikat deportatióra. Az, a mit a Garofalo e különböz- 
tetés indokául felhoz, hogy t. i. a gyilkosokkal szemben mi ben- 
nünk is hiányzik minden szánalom, és ez az, a mi a halálbünte- 
tést indokolja, el nem fogadható érvelés. Nem fogadható pedig 
el nemcsak azért, mert nem a rendszer alapelvéből van véve, 
hanem ezért sem, mert a benne konstatált tény nem is való. 
Nem való az, hogy mi a gyilkosok iránt szánalmat egyáltalán nem 
érezünk, és még azok is közülünk, a kik a halálbüntetést fentar- 
tani kívánják, ezt nem szánalom hiányából, hanem azért tedzik, 
mert egyéb érzelmek a szánalmat bennök legyőzik. 

Másik érve Garofalónak a két osztály közti különbség tekinte- 
tében az, hogy a született tolvajokra halálbüntetést kiszabni túlzott 
lenne. Ez az érve teljesen helyes, ez azonban nem az ö büntető- 
rendszeréből való, hanem való a classicus iskolának általa el nem 
fogadott azon elvéből, hogy a büntetésnek a bűntetthez arányos- 
nak kell lennie. És éppen ez az egyik hibája a Garofalo rendsze- 
rének, hogy ez az elv abba szervesen beleilleszkedni nem tud. 

Igaz ugyan, a mit Garofalo mond, hogy a büntetés és bűntett 
incommensurabilis mennyiségek, ennek oka azonban az, hogy a 
bűncselekvény természetét nem eléggé ismerjük, azaz hogy 
magunk sem látjuk tisztán, hogy mi az, a mit a bűncselekvé- 
nyekben büntetendőnek tartunk. Ez az oka annak, hogy a bün- 
tetések megállapításánál bizonyos nem eléggé elemzett indulatok 
által vezéreltetünk, a melyek természetesen nem elég határozottak 
arra, hogy pontosan összemérhetők legyenek. Ha azonban meg 
fogjuk állapithatni az összes elemeket, melyek bennünk a bün- 
tetési vágyat okozzák, akkor meg fogjuk találni azt is, hogy mily 
cselekvények mily mérvben okozzák ezen vágy félkelését, azaz 
meg fogjuk állapíthatni azt, hogy az egyes bűncselekvények mek- 
kora büntetést érdemelnek. Ennek egyik erős bizonyítéka az 
hogy ma is, a mikor, bár nem elég tisztán, de mégis valameny- 
nyire tudjuk, hogy mi az, a mi az egyes bűncselekvényeket előttünk, 
büntetendőkké teszi, tudomással bírunk arról is, hogy némely 
bűncselekvényeket igen erősen, másokat kevésbbé erősen és ismét 
másokat egész gyengén kell büntetnünk. Es bár ezen tudomá- 
sunk eléggé határozatlan, de mégis, mint az összes ma uralko- 
dó büntetőrendszerek összehasonlításából látjuk, eléggé határo- 
zott arra, hogy bizonyos megközelítő arányosságot hozzon létre 
az egyes bűncselekvényekre kiszabadandó büntetések mérvében. 
Garofalo büntetőrendszerének legjobb gondolata, t. i. hogy 
ott, a hol reparatio lehetséges, egyéb büntetés felesleges, szin- 
tén nem függ össze az ő rendszerének alapelvével és szintén bizo- 
nyos homályos igazságossági és czélszerűségi érzetből származik. 
Garofalo kiinduló pontja ugyanis egységes, t. i. az, hogy a bűn- 
cselekvény a becsületesség és szánalom átlagos fokának megsér- 
tése. Ebből az elvből kiindulva a büntetőrendszernek is csak 
egységes elvéhez lehet eljutni, nem pedig ahhoz, hogy a büntető- 
rendszer alapelvét a bűncselekvények egyik része tekintetében az 
eliminatio, a másik része tekintetében a reparatio képezi. Véle- 
ményem szerint igaz az, hogy a büntetőrendszemek/ két elve 
van, t. i. az eliminatio és a reparatio, de igaz az is, hogy az elv 
ezen kettős volta nem a Garofalo büntetőrendszerének egységes 
alapelvből, hanem a Garofalo és az anthropologikus iskola által 
elhanyagolt azon igazságból vezethető le, a melyet fentebb tár- 
gyaltam, hogy t. i. a bűnösök két nagy osztályra szakadnak, a 

normálisokra és az abnormisokra. A bűnösök ezen osztályozá- 
sából természetesen következik az, hogy az egyik osztálylyal 
szemben a büntetőrendszer alapelve a reparatio legyen, a má- 
sikkal szemben pedig az eliminatio. 

Ezzel befejeztem tisztelt teljes ülés a három kérdés tárgya- 
lását, a mit czélomul kitűztem. Befejezésül még csak egy oldalát 
a kérdésnek szeretném kiemelni. Az anthropologikus büntetőjog 
elveinek elterjedését ugyanis úgy egy szokás gyakran felfogni, hogy 
az nem egyéb, mint «az akaratszabadság tagadásának beha- 
tolása a büntetőjogban. Szabad legyen tehát a kérdésről ezen 
vonatkozásban is néhány szót szólnom. 

Bizonyos az, tisztelt teljes ülés, hogy az anthropologikus 
büntetőjog kifejlődése ugyanazon szellemi áramlatnak egyik 
következménye, mely a determinismust, az akaratszabadság taga- 
dását létrehozta. Mindkét tan abból indul ki, hogy az emberi élet 
és lélek és a társadalmi élet összes jelenségei egymással és a létező 
egyéb jelenségekkel ép úgy okozatossági viszonyban vannak, 
mint a szervetlen létezők jelenségei. Ebből kiindulva jut a deter- 
minismus ahhoz a tételhez, hogy az ember összes lelki jelensé- 
gei okok eredményei levén, nem lehet azt állitani, hogy ezen 
jelenségek között egy más jelenségek által nem okozott akarat, 
tehát szabad akarat létezik, ugyanebből kiindulva jut az anthro- 
pologikus büntetőjog oda, hogy a bűncselekvények és a bűnös ter- 
mészet okok eredményei levén, ezen okokat kell kutatni és ezen 
okok megtalálása után lesz esetleg lehetséges azok ellen valamit 
tenni. Az anthropologikus iskola alapelve tehát a determinismus 
tanával összefügg annyiban, hogy a determinismus elve szerint 
az emberi cselekmények egyik csoportjában sem képez ható okot 
az akaratnak u. n. szabadsága, és ennélfogva nem képez ható 
okot a bűncselekvény elkövetése tekintetében sem. Egyébben 
azonban a két elv egymással össze nem függ. Az anthropologi- 
kus iskolának mindazon eredményei, a melyek a bűnös termé- 
szetére, a bűncselekvény mivoltára és a büntetőrendszer alapel- 
veire vonatkoznak, alsóbb rendű igazságokat képeznek, mint a 
determinismus kérdése és azon alakjukban, a melyben ma for- 
mulázva vannak, megállhatnak az akaratszabadságí elv mindkét 
felfogása mellett. Lombroso azon elvét pl. hogy a bűnösség ata- 

visztíkus visszaesés következménye, illetve azt, hogy a bűnösség 
rejtett epilepsía, nézetem szerint egyformán elfogadhatják vagy 
elvethetik az akaratszabadság elvének vallói és ellenzői. £p igy 
független az akaratszabadság elvének helyességétől Ferri azon 
tétele, hogy a büntetés nem egyéb mint sociális reactió és Garo- 
falo azon tétele, hogy a bűneselekvény lényege az átlagos becsü- 
letesség és szánalom érzetének megsértésében áll. 

Látjuk ezekből, hogy igaz ugyan, hogy az anthropologikus 
büntetőjog előre látható végső kifejlődésében a determinismus el- 
véhez fog csatlakozni, de látjuk egyszersmind azt is, hogy az an- 
thropologikus büntetőjog legfőbb tétele a determinismus taná- 
hoz képest egy alsóbb rendű igazságot képes, és hogy az anthro- 
pologikus büntetőjog egyéb tételei a kutatások mai állásában 
a determinismustól függetlenül is megbirálhatók. (Éljenzés.) 

